Diari Oficial de la Generalitat Valenciana


Sumari del DOGV 196, del 18-10-1984 (1984/803467)

ORDRE d'1 d'octubre de 1984, de la Conselleria d'Indústria, Comerç i Turisme, per la qual s'estableixen els criteris de distribució i el procediment per a la concessió de subvencions destinades a la modernització instal.lacions hoteleres i de restauració.
---------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1984/10/01/(1)/dof/vci/html**

### Dades del document

Número de DOGV
:   196

Data del DOGV
:   18-10-1984

Secció del DOGV
:   DISPOSICIONS GENERALS

Número del document
:   1984/803467


Data del document
:   01-10-1984

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre d'1 d'octubre de 1984, de la Conselleria d'Indústria, Comerç i Turisme, per la qual s'estableixen els criteris de distribució i el procediment per a la concessió de subvencions destinades a la modernizació d'instala·lacions hoteleres i de restauració.  
A fi d'arbitrar vies de finançament per al Sector Turisme i previstos en el pressupost de la Direcció General de Turisme de la Conselleria d?Indústria, Comerç i Turisme per a 1984, determinats mitjans destinats a concedir subvencions i en virtut de la facultat conferida per l'article 35.é) de la Llei 5/1983, de 30 de desembre, de Govern Valencià, aquesta Conselleria d'Indústria, Comerç i Turisme ha disposat:   
Article 1.r  
Les subvencions a què fa referència aquesta Ordre es destinaran a finançar parcialment les inversions per a l'ampliació, modernització i millora de les instal·lacions hoteleres i de restauració, com ara la prevenció d'incendis, adopció de mesures de seguretat, centraletes telefòniques, adaptació a la normativa vigent sobre classificació, augment de categoria i similars radicades al territori de la Comunitat Valenciana.   
Article 2.n  
Per això la Conselleria d?Indústria, Comerç i Turisme celebrarà els Convenis de col·laboració adients amb entitats financeres, tot adoptant l'ajuda d'aquestes la forma de préstec.   
Les modalitats de les ajudes i el procediment a què hauran d'ajustar-se les relacions entre la Conselleria esmentada i les entitats que els subscriguen, s'establiran en els convenis corresponents.   
Article 3.r  
Podran sol·licitar aquestes subvencions tant les persones físiques com jurídiques que cerquen la realització de les inversions a què al·ludeix l'article primer.   
Article 4.t   
La Conselleria d?Indústria, Comerç i Turisme podrà subvencionar parcialment les activitats esmentades en l'article 1.r fins un deu per cent de l'import del préstec, amb un límit de fins 500.000 pessetes.   
Article 5.è  
Les sol·licituds de subvenció, dirigides al Conseller d?Indústria, Comerç i Turisme, hauran de presentar-se en la Direcció General de Turisme de la Conselleria d?Indústria, Comerç i Turisme de la Generalitat Valenciana o per qualssevol dels mitjans establerts en la Llei de Procediment Administratiu, acompanyades de la documentació següent:   
a) Justificant d'haver sol·licitat crèdit a una de les entitats financeres signants del Conveni de col·laboració.   
b) Memòria i pressupost de les activitats que hom preveu de realitzar amb indicació d'aquells per als quals se sol·licita subvenció.   
c) Qualsevol altre document que els interessats consideren oportú.   
Article 6.è  
Admeses les sol·licituds a tràmit, la Direcció General de Turisme podrà sol·licitar la documentació complementària que considere necessària.   
Article 7.è  
En el termini assenyalat en el Conveni, la Direcció General de Turisme i, a proposta d'aquesta, el Conseller d'Indústria, Comerç i Turisme resoldrà sobre la sol·licitud de subvenció.   
En aquesta mateixa resolució hom determinarà el termini màxim de presentació dels justificants d'haver realitzat la inversió.   
Article 8.è  
Resolta favorablement la concessió de la subvenció, serà requisit previ al lliurament d'aquesta la remissió, per part de l'Entitat financera, d'un exemplar del contracte de préstec o còpia autoritzada a la Conselleria d'Indústria, Comerç i Turisme.   
Article 9.é  
En qualsevol moment, la Direcció General de Turisme podrà controlar l'aplicació dels recursos a la finalitat prevista, incloent-hi entre altres les comeses següents:   
a) Verificació prèvia a la indicació de les realitzacions físiques.   
b) Verificació de l'obra construïda o dels locals adquirits.  
c) Conformitat final a l'execució total del projecte.   
DISPOSICIONS FINALS  
Primera  
Per Resolució del Director General de Turisme, podrà ampliar-se la vigència d'aquesta Ordre per a l'exercici econòmic de 1985, segons les consignacions pressupostàries existents.   
Segona  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.   
València, 1 d'octubre de 1984.   
El Conseller d?Indústria, Comerç i Turisme,  
SEGUNDO BRU I PARRA


Còpia Permalink ELI